O‘zbekiston xalq artisti O‘lmas Alixo‘jayev vafot etdi

O‘zbekiston xalq artisti O‘lmas Alixo‘jayev 74 yoshida vafot etdi. Bu haqda “O‘zbekkino” Milliy agentligi matbuot xizmati “Daryo”ga xabar bermoqda.

Aktyor “O‘tkan kunlar” filmidagi Otabek, “Ulug‘bek yulduzi” filmidagi Ali Qushchi kabi o‘nlab obrazlari orqali tomoshabinlar qalbidan abadiy joy olgan.
“O‘zbekkino” Milliy agentligi, O‘zbekiston Kinoarboblari birlashmasi O‘zbekiston xalq artisti O‘lmas Alixo‘jayevning vafoti munosabati bilan marhumning oila a’zolari va yaqinlariga chuqur hamdardlik izhor etadi.